ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣባል ቤት ምኽርን ሙዚቀኛን ቦቢዋይን ዳግም ተኣሲሩ 31 ነሓሰ 2018 ምንጪ ስእሊ, Getty Images መግለጺ ስእሊ, ስሙይ ድምፃዊ ኣባል ቤት ምኽሪ ኡጋንዳ ቦቢ ዋይን ምስ መንግስቲ ኡጋንዳ ዓይንን ሓመድን ዝኾነ ኣባል ቤት ምኽሪ እታ ሃገርን ሙዚቀኛን ቦቢ ዋይን፡ ቀልቢ ተሓለቕቲ ሰብኣዊ መሰላትን ሓያላት ሃገራት ዓለምን ብምስሓብ ቅድሚ ሒደት መዓልታት ተፈቲሑ እኳ እንተነበረ፡ ዳግም ተኣሲሩ። ቦቢ ዋይን ብክሕደት ሃገር ተኸሲሱ ኣብ ዝሓለፈ ሰኑይ ናብ ቤት-ፍርዲ ዝቐረበ እንትኸውን፡ ተለዋጢ ቆፀሮ ተዋሂብዎ ብዋሕስ ተፈቲሑ ነይሩ። ይኹን እምበር፡ ቦቢ ዋይን ትማሊ ምሸት እንደገና ከምዝተኣሰረ ጠበቕኡ ንቢቢሲ ሓቢሮም። ጠበቓ ሮበርት ኣምስተርዳም ከምዝተዛረብዎ፡ ''ዋላ እኳ ዳኛ እቲ ቤት-ፍርዲ፡ ቦቢ ዋይን ፓስፖርቱ ንክሕዝን ካብ ሃገር እንተወፅአ'ውን ጉድኣት ከምዘይበፅሖ ገሊፆም'ኳ እንተነበሩ፡ ንሕክምና ናብ ወፃኢ ሃገር ክኸይድ ኣብ መንገዲ ኣየር ተታሒዙ" ክብል ገሊፆም። ካብዚ ብተዋሳኺ፡ "እናዳፍኡ፡ ናብ ናይ ፖሊስ መኪና ኣእትዮሞ፤ ናበይ ከምዝወሰድዎ እውን ኣይንፈልጥን'' ክብሉ ቃሎም ሂቦም። ቦቢ ዋይን፡ ኣብ ዝሓለፈ ሰኑይ ናብ ቤት-ፍርዲ ኣብ ዝቐረበሉ እዋን፡ ብምርኩስ ተደጊፉ እንትኸይድ ተራእዩ ነይሩ። ቦቢ ዋይን፡ ኣብ ፖሊስ ጣብያ ኣብ ዝነበረሉ እዋን፡ ብሓለውቲ ፕረዚደንት እታ ሃገር ከምዝተሳቐየ፡ መሻርኽቱ ይዛረቡ። ሰራዊት ምክልኻል እታ ሃገር ግና፤ እዚ መሰረት ዘይብሉ መፀልምታ ክብል ነፂግዎ። ኡጋንዳዊ ቦቢ ዋይን ሙዚቀኛ'ዶስ ፖለቲከኛ?
